Muhoksen kunta

Avajaisviikko: Mimmien päivä
2024-08-28 16:00 - 19:00 (Europe/Helsinki) | Koivu ja Tähti -kulttuurikeskus, Muhostie 2, Muhos, 91500, Suomi
Kulttuurikeskus Koivu ja Tähden muutostyöt ovat tulossa päätökseen, ja haluamme juhlistaa uudistettuja kulttuuritilojamme järjestämällä viikonmittaiset juhlallisuudet, joihin kutsumme kaikki Muhoksen kuntalaiset.
Juhlallisuudet jatkuvat Mimmien Päivä -tapahtumalla, joka on suunniteltu kaikille Mimmeille. Mimmiys on asenne!
Tule mukaan nauttimaan ohjelmasta ja yhdessäolosta!

Klo 16.00 Elokuvanäytös Muhoksen Mimmi / Koivu ja Tähti -sali
Klo 17.00 Lankaklubi / Kotiseutuhuone
Klo 18.00 Vieno Huttusen rääväsuinen iltabingo. Luvassa huikeita palkintoja! Vieno Huttunen, naapurin Ullan vannoutunut arkkivihollinen ja jokaisen bingoharrastajan oma höpsähtänyt mummo! Tämä hieman käsidesin tuoksuinen, mutta raikkaan ummehtunut tuulahdus saapuu pyörittämään bingokonetta suoraan Haukiputtaan perämätsistä. Tämän mummun ruttuisten huulien suodatin on vuosien mittaan löystynyt tai jopa kadonnut (kuulemma Ulla on varastanut) ja koskaan ei tiedä, mitä hävyttömyyksiä suusta ulos voi pulpahtaa. Tule ja koe siis Vieno Huttunen!

Mimmien Päivä on loistava tilaisuus viettää aikaa ystävien kanssa ja inspiroitua uusista ideoista.

Tapahtuma on avoin kaikille, eikä siihen tarvitse ilmoittautua etukäteen.
Nähdään Mimmien Päivässä!
